Հայ բիզնեսմենին կասկածում էին, այսպես կոչված, «prime bank»-ի ներդրումային խարդախության գործի հետ կապի մեջ, որում ներգրավված էին Ռիչարդ Թաքերն (Richard James Tucker) ու «Synergy Finance Group» ընկերությունը: Ըստ իրավապահների՝ Թաքերը ձեւական ընկերության միջոցով մեծ փողեր էր վերցրել ներդրողներից՝ նրանց խոստանալով միլիոնավոր դոլարներ վճարված ավանսների դիմաց: 2009-ին «Synergy»-ի հաշվեհամարներին ներդրողներն ավելի քան 3 մլն դոլար էին փոխանցել, սակայն փոխադարձ որեւէ բան այդպես էլ չէին ստացել: 2010-ին, երբ ընկերության հաշիվները սառեցվել էին, այնտեղ հայտնաբերվել էր միայն 236.000 դոլար: Ռ. Թաքերը 2012-ին արժեթղթերի խարդախության գործով մեղավոր էր ճանաչվել եւ 2 տարով ուղարկվել աշխատանքային գաղութ, դատարանը նրան պարտավորեցրել էր շուրջ 2,5 մլն դոլար հատուցել իր «զոհերին»: Իրավապահները գտել էին, որ Թաքերը միայնակ չի գործել, ինչին հետեւել էին այլ ձերբակալություններ Նյու Յորքից մինչեւ Արիզոնա ու Կալիֆոռնիա: